ජනාධිපති මහින්ද රාජපක්ෂ මහතාගේ විශිෂ්ට නායකත්වය සහ රට වෙනුවෙන් ගෙනයන යහපත් වැඩපිළිවෙළ ජනතාව විසින් හොඳින් අවබෝධකර ගැනීමත් සමඟ එක්සත් ජාතික පක්ෂය දිනෙන් දින පිරිහීමට ලක්ව තිබෙන බව සබරගමුව විශ්වවිද්‍යාලයේ කුලපති සහ පෑලියගොඩ විද්‍යාලංකාර ධර්ම විද්‍යාලයාධිපති මහාචාර්ය කුඹුරුගමුවේ වජිර නාහිමියෝ අවධාරණය කරති.රජයේ වැඩපිළිවෙළ ජනතාව විසින් අනුමත කිරීමත් සමඟ වත්මන් රාජ්‍ය නායකත්වය වටා රටේ ජනතාව රොඳ බැඳගෙන තිබෙන බව පෙන්වා දෙන උන්වහන්සේ ඒ නිසාම විරුද්ධ පක්ෂයට කිසිවක් කර කියාගත නොහැකි තත්ත්වයට පත්ව තිබෙන බවද මේ නිසාම ඔවුන් විවිධ කුමන්ත්‍රණකාරී වැඩපිළිවෙළක් දියත්කරන බවද සඳහන් කරති.ඔවුන් නඟන අවලාද ජනතාව විසින් ප්‍රතික්ෂේප කරන බව පෙන්වාදුන් කුඹුරුගමුවේ වජිර නාහිමියෝ එවැනි පිරිස් රටට, ජාතියට කිසිඳු ඇල්මක් නොදක්වන පිරිසක් බවද විදේශ රටවල ඩොලර් මත යැපෙමින් තම දේශපාලන අරමුණු ඉටුකර ගැනීම සඳහා රටේ ඉදිරි ගමන් මඟ වැළැක්වීම වෙනුවෙන් විවිධ ක්‍රියාවන් සිදුකරන බවද කියා සිටිති.මේ අතර නාහිමියෝ පෙන්වාදුන්නේ අද වනවිට එක්සත් ජාතික පක්ෂය අභ්‍යන්තරයේ ගැටුම් හටගෙන තිබෙන අතර පොලු හරඹ තුළින් එම පක්ෂය තවදුරටත් පිරිහෙන බවත් පුද්ගලයන් වෙනස්කර ගමන වෙනස් කළ නොහැකි බවත්ය.